cyanic-selkie/wikianc huggingface dataset:
রিচার্ড বিচিং
প্রারম্ভিক জীবন
বিচিং স্যার জর্জ থমসনের অধীনে পিএইচডি ডিগ্রি অর্জন করেন। ১৯৪৩ সাল পর্যন্ত তিনি অব্যাহত গবেষণা করেন। ১৯৩৬ সালে গ্রিনিচের জ্বালানি গবেষণা স্টেশন ও এর পরবর্তী বছর লন্ডনের মন্ড নিকেল বিজ্ঞানাগারে তিনি কাজ করেন। সেখানে তিনি জ্যেষ্ঠ পদার্থবিদ নিযুক্ত হন; পদার্থবিজ্ঞান, ধাতুবিদ্যা ও যন্ত্র প্রকৌশল নিয়ে রিচার্ড  বিস্তারিত গবেষণা করেন।
১৯৩৮ সালে তিনি এলা মার্গারেট টিলি-র সঙ্গে বিবাহবন্ধনে আবদ্ধ হন। তাঁরা ওয়ারউইকশায়ারের সলিহুলে বসবাস শুরু করেন। তাঁদের কোনো সন্তান ছিল না। দ্বিতীয় বিশ্বযুদ্ধের সময় ২৯ বছর বয়সী বিচিং "রসদ মন্ত্রক"(Ministry of supply)-এ নিযুক্ত হন। সেখানে সমরাস্ত্র নকশা ও নির্মাণ বিভাগে তিনি কাজ করেন। রিচার্ড ইমপেরিয়াল রাসায়নিক কোম্পানির (আইসিআই) প্রাক্তন প্রধান প্রকৌশলী স্যার ফ্র্যাঙ্ক স্মিথের নেতৃত্বে যুদ্ধাস্ত্র তৈরির কাজে ভূমিকা পালন করেন।
যুদ্ধের পরে স্মিথ প্রযুক্তি পরিচালক হিসেবে আইসিআই ফিরে আসেন। স্যার স্টুয়ার্ট মিশেল তাঁকে উপ-প্রধান প্রকৌশলীর পদে উন্নীত করেন। ১৯৪৮ সালে বিচিং স্যার ফ্র্যাঙ্ক স্মিথের প্রযুক্তি সহকারী হিসেবে নিযুক্ত হন। প্যান্টের জিপার, রং এবং চামড়ার কাপড় কীভাবে কম ব্যয়ে উৎপাদন করা যায়- বিচিং তার কৌশল উদ্ভাবন করেন। তারপর তিনি টেরিলিন কাউন্সিল ও আইসিআইয়ের তন্তু বিভাগে কাজ করেন।
১৯৫৩ সালে তিনি আইসিআই কানাডার উপপ্রধান পদে নিযুক্ত হন। অন্টারিও শহরে আইসিআইয়ের একটি টেরিলিন উৎপাদন প্ল্যান্ট প্রতিষ্ঠায় তাঁর বিশেষ ভূমিকা রয়েছে। দুই বছর পরে তিনি স্যার ফ্র্যাঙ্ক স্মিথের পরামর্শে আইসিআই ধাতু উৎপাদন বিভাগের চেয়ারম্যান নিযুক্ত হন। ১৯৫৭ সালে তিনি আইসিআইয়ের পরিচালনা পর্ষদের প্রযুক্তি পরিচালক ও উন্নয়ন পরিচালক পদে নিযুক্ত হন।
কাস্তে
right|thumb|কাস্তে কাস্তে ফসল কাটার কাজে ব্যবহৃত বাঁকা চাঁদের মত গঠনের হাতলওয়ালা একধরনের যন্ত্র। অনেক প্রাচীন কাল থেকেই এই যন্ত্রটির ব্যবহার হয়ে আসছে। সাধারণত কাস্তে বা কাচির অবতল দিক খাজকাটা ভাবে ধারালো করা থাকে।
ইতিহাস
মেসোপটেমিয়ায় কাস্তের বিকাশ সেই সময়ের আগে নিওলিথিক যুগেও পাওয়া গেছে। ইসলায়েলের আশেপাশের এলাকায় খননকালে প্রচুর পরিমাণে কাস্তের ব্লেড পা ওয়া গেছে যা এপিপালিওলিথিক (খ্রিস্টপূর্ব ১৮০০০-৮০০০) যুগের।
বানানোর পদ্ধতি
কাস্তে তৈরীর জন্য লাগবে লোহা। লোহাকে কয়লার আগুনে পুড়িয়ে লাল রং করা হয়। তারপর লাল লোহাকে হাতুড়ি দিয়ে পিটিয়ে কাস্তে তৈরি করা হয়। এভাবে বেশ কয়েকবার পুড়িয়ে এবং হাতুড়ি দিয়ে পিটিয়ে তৈরি করা হয় কাস্তে। কাস্তে তৈরীর কারিগরকে কামার বলা হয়।
ব্যবহার
বাংলাদেশসহ বিভিন্ন দেশে কাস্তে কৃষি কাজে ব্যবহৃত হয়ে থাকে। ধান পাকার পরে কৃষকেরা ধান কাটতে এটি ব্যবহার করে। এছাড়া গবাদিপশুর ঘাস, লতাপাতা এবং অন্যান্য অনেক সবজি ফসল কাস্তে দিয়ে কেটে সংগ্রহ করা হয়। এভাবেই বহু যুগ ধরে কাস্তে ব্যবহার হয়ে আসছে।
সুব্রহ্মণ্য ভারতী
চিন্নস্বামী সুব্রহ্মণ্য ভারতী, (சின்னசுவாமி சுப்பிரமணிய பாரதி) যিনি ভারতীয়ার (১১ ডিসেম্বর ১৮৮২ - ১১ সেপ্টেম্বর ১৯২১) নামেও পরিচিত ছিলেন, তিনি ছিলেন একজন তামিল লেখক, কবি, সাংবাদিক, ভারতীয় স্বাধীনতা কর্মী, একজন সমাজ সংস্কারক এবং বহুভক্ত। "মহাকবি ভারতী" নামে খ্যাতিমান, তিনি আধুনিক তামিল কবিতার প্রবর্তক ছিলেন এবং সর্বকালের সর্বশ্রেষ্ঠ তামিল সাহিত্যের একজন হিসাবে বিবেচিত হন। তাঁর অসংখ্য রচনায় ভারতের স্বাধীনতা আন্দোলনের সময় দেশাত্মবোধ জাগানো আগুনের গান অন্তর্ভুক্ত ছিল।
১৮৮২ সালে তিরুনেলভেলি জেলা (বর্তমান থুথুকুদি) এর এট্টায়াপুড়মে জন্মগ্রহণ করেন, ভারতী প্রাথমিক শিক্ষার তিরুনেলভেলি এবং বারাণসীতে পড়াশোনা করেছিলেন এবং দ্য হিন্দু, বাল ভারত, বিজয়া, চক্রবর্তী, স্বদেশসমিত্রান ও ভারত সহ বহু পত্রিকার সাংবাদিক হিসাবে কাজ করেছিলেন। ১৯০৮ সালে, ব্রিটিশ ভারত সরকার তাঁর বিপ্লবী লেখার জন্য ভারতীর বিরুদ্ধে গ্রেপ্তারি পরোয়ানা জারি করে এবং তাকে পন্ডিচেরি (কেন্দ্রশাসিত অঞ্চল) পালাতে বাধ্য করে, যেখানে তিনি ১৯১৮ সাল পর্যন্ত ছিলেন।
তামিল সাহিত্যে ভারতীর প্রভাব অসাধারণ। যদিও বলা হয়ে থাকে যে তিনি প্রায় ১৪ টি ভাষায় দক্ষ ছিলেন তাঁর প্রিয় ভাষা তামিল। তিনি তার আউটপুট মধ্যে ছিল। তিনি রাজনৈতিক, সামাজিক এবং আধ্যাত্মিক থিমগুলি আবৃত করেছিলেন। ভারতী রচিত গান এবং কবিতাগুলি প্রায়শই তামিল সিনেমায় ব্যবহৃত হয় এবং সারা বিশ্ব জুড়ে তামিল শিল্পীদের সাহিত্য ও বাদ্যযন্ত্রের স্টাইপলে পরিণত হয়েছে। তিনি আধুনিক ফাঁকা আয়াতের পথ প্রশস্ত করেছিলেন।
১১ বছর বয়সে তাঁকে "ভারতী" উপাধিতে ভূষিত করা হয়, যা শিক্ষার দেবী সরস্বতীর দ্বারা আশীর্বাদপ্রাপ্ত। তিনি ষোল বছর বয়সে পিতাকে হারিয়েছিলেন, কিন্তু এর আগে যখন তিনি ১৫ বছর বয়সে ছিলেন, তখন তিনি সাত বছর বয়সী চেল্লামাকে বিয়ে করেছিলেন।
১২৪৫
১২৪৫ গ্রেগরীয় বর্ষপঞ্জির একটি সাধারণ বছর।
সায়ান নামওং
সায়ান নামওং (জন্ম ৬ মার্চ ১৯৭৫) একজন থাই স্প্রিন্টার। তিনি ১৯৯৬ গ্রীষ্মকালীন অলিম্পিকে পুরুষদের ৪ × ১০০ মিটার রিলেতে প্রতিদ্বন্দ্বিতা করেছিলেন।
তথ্যসূত্র
<references group="" responsive="1">
রুয়ান্ডা
থাম্ব|রুয়ান্ডার প্রদেশসমূহ রুয়ান্ডা (রুয়ান্ডা ভাষায়: Rwanda রুয়ান্ডা বা র্‌গুরান্ডা /ɾ(g)wɑndɑ/) আফ্রিফার পূর্ব-মধ্যাংশের একটি রাষ্ট্র। দেশটির সরকারি নাম রুয়ান্ডা প্রজাতন্ত্র। এর রাজধানীর নাম কিগালি। এদেশে প্রায় ৮০ লাখ লোকের বাস। রুয়ান্ডার চারিদিকে রয়েছে উগান্ডা, বুরুন্ডি, গণতান্ত্রিক কঙ্গো প্রজাতন্ত্র, এবং তানজানিয়া। এদেশের উর্বর ও পাহাড়ী ভূমির কারণে এর নামকরণ করা হয়েছে হাজার পাহাড়ের দেশ। আফ্রিকা মহাদেশের মধ্যে রুয়ান্ডাতেই জনসংখ্যার ঘনত্ব সবচেয়ে বেশি। হুটু ও টুটসি উপজাতি জনগোষ্ঠীর এই দেশটি বিংশ শতাব্দীর শেষভাগে ১৯৯৪ সালের ভয়াবহ জাতিগত দাঙ্গা ও গৃহযুদ্ধের কারণে সারা বিশ্বের নজরে আসে।
ইতিহাস
১৯৯৪ সালে রুয়ান্ডায় হত্যাকাণ্ড সংঘটিত হয়। এতে আট লাখ নাগরিক নিহত হন। গণহত্যার শিকার অধিকাংশই ছিল সংখ্যালঘু তুতসি সম্প্রদায়ের।
চাটখিল
চাটখিল বাংলাদেশের দক্ষিণাঞ্চলের চট্টগ্রাম বিভাগের অন্তর্গত নোয়াখালী জেলায় অবস্থিত একটি শহর। প্রশাসনিকভাবে শহরটি চাটখিল উপজেলার সদর। শহরটি চাটখিল উপজেলার বৃহত্তম শহর।
জনসংখ্যা
বাংলাদেশ আদমশুমারী ২০১১ অনুযায়ী চাটখিল শহরের মোট জনসংখ্যা ৩১,৩৯৫ জন যার মধ্যে ১৫,২৫৮ জন পুরুষ এবং ১৬,১৩৭ জন নারী। এ শহরের পুরুষ এবং নারী অনুপাত ৯৮৫। শহরে মোট হোল্ডিং সংখ্যা রয়েছে ৬,০৮৪টি।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৭.৯৩ মিটার।
প্রশাসন
১৯৯৫ সালে চাটখিল শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে চাটখিল পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৬টি মহল্লায় বিভক্ত । ১৩.৮১ বর্গ কি.মি. আয়তনের চাটখিল শহর এলাকাটি চাটখিল পৌরসভা দ্বারা পরিচালিত হয়।
শিক্ষা ব্যবস্থা
চাটখিল শহরের স্বাক্ষরতার হার হলো শতকরা ৭০.১ ভাগ।
শান্তি ঘোষ
জন্ম
শান্তি ঘোষ ও সুনীতি চৌধুরী কুমিল্লার ফয়জুন্নেসা বালিকা বিদ্যালয়ের ছাত্রী ছিলেন। তাদের জন্ম ব্রাহ্মণবাড়ীয়া জেলায়।
বাংলাদেশ ইসলামী বিশ্ববিদ্যালয়
বাংলাদেশ ইসলামী বিশ্ববিদ্যালয় হলো বাংলাদেশের রাজধানী ঢাকার মুগদা থানায় অবস্থিত আমিন মোহাম্মদ গ্রুপের আবাসিক প্রকল্প 'গ্রিন মডেল টাউন' এ প্রতিষ্ঠিত একটি বেসরকারী বিশ্ববিদ্যালয়। ২০০৬ সালে প্রতিষ্ঠিত এ বিশ্ববিদ্যালয়টিতে বর্তমানে চারটি বিভাগ রয়েছে।
বিভাগ গুলো হল:
১। BBA
২। English
৩। LL.B. (Hons)
৪। Islamic Studies
ইতিহাস
২০০৬ সালে কামালুদ্দীন জাফরীর অনুরোধে প্রধান মন্ত্রী খালেদা জিয়া এটি চালু করেন। সাইয়্যেদ কামাল উদ্দিন জাফরী বর্তমানে এই বিশ্ববিদ্যালয়ের পরিচালনা পর্ষদের চেয়ারম্যান।
অনুষদ ও বিভাগ
বিশ্ববিদ্যালয়টিতে তিনটি অনুষদের অধীনে মোট চারটি বিভাগ চালু আছে। এগুলো হলো:
'বুম-ফ্রাগ-গ্সুম-পা
thumb|'বুম-ফ্রাগ-গ্সুম-পা 'বুম-ফ্রাগ-গ্সুম-পা (১৪৩২-১৫০৪) তিব্বতের ম্ন্যান-য়োদ-ব্যা-র্গোদ-গ্শোংস  বৌদ্ধবিহারের প্রতিষ্ঠাতা ছিলেন।
সংক্ষিপ্ত পরিচিতি
'বুম-ফ্রাগ-গ্সুম-পা ১৪৩২ খ্রিষ্টাব্দে তিব্বতের গ্যাস-রু-খাং-দ্মার-ব্রাগ-খুং নামক স্থানে জন্মগ্রহণ করেন। তিনি 'ব্রাস-য়ুল-স্ক্যেদ-ত্শাল  মহাবিদ্যালয় এবং সা-স্ক্যা বৌদ্ধবিহারে শিক্ষালাভ করেন। ১৪৯০ খ্রিষ্টাব্দে তিনি ম্ন্যান-য়োদ-ব্যা-র্গোদ-গ্শোংস  নামক বৌদ্ধবিহারে প্রতিষ্ঠা করেন। তার উল্লেখযোগ্য শিক্ষক ছিলেন কুন-দ্গা'-ব্জাং-পো  নামক প্রথম ঙ্গোর-ছেন এবং গো-রাম্স-পা-ব্সোদ-নাম্স-সেং-গে নামক ষষ্ঠ ঙ্গোর-ছেন। তার উল্লেখযোগ্য শিষ্য ছিলেন দ্ঙ্গোস-গ্রুব-দ্পাল-'বার  নামক ছোস-'খোর-ল্হুন-পো  বৌদ্ধবিহারের প্রতিষ্ঠাতা এবং ল্চাগ্স-থাং-রাব-'ব্যাম্স-পা-ব্যাম্স-পা-ব্সোদ-নাম্স ।
ভূবন পেগু
ভুবন পেগু হলেন আসামের ভারতীয় জনতা পার্টির একজন রাজনীতিবিদ। তিনি ২০০৬ ও ২০১৬ সালে জোনাই আসন থেকে আসাম বিধানসভা নির্বাচনে নির্বাচিত হয়েছিলেন। ২০২০ সালে তিনি বিজেপিতে যোগ দিয়েছেন।
ভগীরথ মিশ্র
ভগীরথ মিশ্র(জন্ম:২১ ফেব্রুয়ারি ১৯৪৭) একজন ভারতীয় বাঙালি কথাসাহিত্যিক। বিশ শতকের সত্তর দশকের পরবর্তী সময়ে বাংলা সাহিত্যে যারা অবদান রেখেছেন তিনি তাদের অন্যতম। তার বহু রচনা বাংলার অনেক শিক্ষার্থীর কাছে গবেষণার বিষয়বস্তু। তিনি একইসাথে একজন ম্যাজিসিয়ান এবং বনসাই বিশেষজ্ঞ।
জন্ম ও প্রারম্ভিক জীবন
ভগীরথ মিশ্রের জন্ম ১৯৪৭ খ্রিস্টাব্দের ২১ ফেব্রুয়ারি (৫ ফাল্গুন ১৩৫৪ বঙ্গাব্দ) পশ্চিমবঙ্গের অখণ্ড মেদিনীপুর জেলার অধুনা পশ্চিম মেদিনীপুর জেলার কেশিয়ারি সমষ্টি উন্নয়ন ব্লকের অন্তর্গত সাঁতরাপুর গ্রামে। পিতা রাধাশ্যাম মিশ্র এবং মাতা চারুলতা মিশ্র। ভগীরথের বিদ্যালয়ের প্রাথমিক পাঠ শুরু হয় গ্রামেরই সাঁতরাপুর প্রাথমিক বিদ্যালয়ে। পরে মেট্যাল জনকল্যাণ শিক্ষাসদন ও বেলদা গঙ্গাধর অ্যাকাডেমিতে। বিদ্যালয়ে ছাত্রাবস্থাতেই তিনি লেখালেখি শুরু করেন। উচ্চশিক্ষার্থে কলকাতায় আসেন। আশুতোষ কলেজ থেকে স্নাতক হন এবং কলকাতা বিশ্ববিদ্যালয় থেকে ভূগোলে স্নাতকোত্তর ডিগ্রি লাভ করেন।
কর্মজীবন
এম.এ পাশের পর তিনি ১৯৭৪ খ্রিস্টাব্দ পর্যন্ত ব্যারাকপুরের মন্মথনাথ হাইস্কুলসহ কয়েকটি বিদ্যালয়ে শিক্ষকতা করেন। তারপর তিনি ১৯৭৪ খ্রিস্টাব্দে পশ্চিমবঙ্গ সিভিল সার্ভিসে যোগ দেন।  ডেপুটি ম্যাজিস্ট্রেট-ডেপুটি কালেক্টর, বিডিওর পদসহ দীর্ঘকাল ধরে ডিস্ট্রিক্ট প্ল্যানিং অফিসার, ডেপুটি ডিরেক্টর-স্মল সেভিংস, অ্যাডিশনাল ডিস্ট্রিক্ট ম্যাজিস্ট্রেট, জয়েন্ট সেক্রেটারি ইত্যাদি এক্সকিউটিভপদে চাকরি করে ২০০৬ খ্রিস্টাব্দে  অবসর নেন।
সাহিত্যজীবন
ভগীরথ মিশ্র স্কুল-কলেজ জীবন হতে লেখালেখিতে বেশি আগ্রহী ছিলেন। সময় পেলেই কাজের ফাঁকে সাহিত্যসৃষ্টিতে লিপ্ত হতেন। ১৯৬৬ খ্রিষ্টাব্দে আশুতোষ কলেজের ছাত্র থাকাকালীন তার লেখা গল্প একটি প্রতিযোগিতায় দ্বিতীয় স্থান অধিকার করে এবং পরের বছর ম্যাগাজিনে তা ছাপা হয়। এরপর নবকল্লোল পত্রিকায় ‘মূলধন’ নামের একটি গল্প প্রকাশ হয়।
১৯৭৮ খ্রিষ্টাব্দে ভগীরথ মিশ্রের গল্প ‘কদমডালির সাধু’ প্রকাশিত হয় বালুরঘাট থেকে প্রকাশিত ‘মধুপর্ণী’ পত্রিকায়। এই গল্পটি প্রশংসিত হয়েছিল। এরপর একই পত্রিকার পূজা সংখ্যায় তার গল্প ‘লেবারণ বাদ্যিগর’ প্রকাশিত হয়। এরপর তিনি উত্তরবঙ্গে গল্পকার হিসাবে প্রতিষ্ঠিত হয়ে যান। ১৯৮১ সালের মধ্যেই তিনি প্রায় ৪০টি গল্প রচনা করেন। এরপর তিনি মহাশ্বেতা দেবীর ‘বর্তিকা’ পত্রিকায় এবং ‘প্রমা’ এবং ‘অনুষ্টুপ’ পত্রিকায় নিয়মিত গল্প লিখতে থাকেন। এরপর ‘রাবণের বয়স’ নামের একটি গল্প দেশ পত্রিকাতে প্রকাশিত হয়।
১৯৮৩ খ্রিষ্টাব্দে ভগীরথ মিশ্রের গল্পগ্রন্থ ‘জাইগেনসিয়া ও অন্যান্য গল্প’ প্রকাশিত হয়।
১৯৯০ খ্রিষ্টাব্দে প্রমা থেকে প্রকাশিত হয়েছিল প্রথম উপন্যাস ‘অন্তর্গত নীলস্রোত’। এটি প্রথম প্রমা পত্রিকার পূজাসংখ্যায় প্রকাশিত হয়েছিল।
১৯৯৬ খ্রিষ্টাব্দ থেকে ২০০০ অবধি তার সুবিশাল উপন্যাস ‘মৃগয়া’ পাঁচখণ্ডে প্রকাশিত হয়। এই উপন্যাসটি লেখার জন্য লেখক দশ বছর গবেষণা এবং তথ্য সংগ্রহ করেছিলেন। সর্বমোট ১৫ বছর সময় লেগেছিল উপন্যাসটি সম্পূর্ণ করতে। তার ছোটবেলা থেকে জীবনের বিচিত্র অভিজ্ঞতা এবং চাকরি সূত্র থেকে প্রত্যন্ত গ্রামে ভ্রমণ এবং আদিবাসীদের জীবনযাত্রা কাছ থেকে দেখার অভিজ্ঞতা তার এই উপন্যাস রচনার সহায় হয়।
ভগীরথ মিশ্র গল্প এবং উপন্যাস ছাড়াও ভ্রমণ সাহিত্য এবং রম্য রচনাও লিখেছেন। ‘উত্তরবঙ্গ সংবাদ’ পত্রিকাতে তার লেখা রম্যরচনাগুলি নিয়ে ‘অর্বাচীনের জার্নাল’ বইটি প্রকাশিত হয়। ‘লঘুপুরাণ’ তার অপর একটি রম্যরচনার বই।
পুরস্কার ও সম্মান
ভগীরথ মিশ্র সাহিত্যরচনা ছাড়াও একজন ম্যাজিসিয়ান, বনসাই বিশেষজ্ঞ এবং কুটুম-কাটাম নামক একটি শিল্পে দক্ষ। বাংলাতে বনসাই নিয়ে একটি পূর্ণাঙ্গ বই তিনি লিখেছেন।
গো-রাম্স-পা-ব্সোদ-নাম্স-সেং-গে
গো-রাম্স-পা-ব্সোদ-নাম্স-সেং-গে (১৪২৯-১৪৮৯) তিব্বতের ঙ্গোর-এ-বাম-ছোস-ল্দান বৌদ্ধবিহারের ষষ্ঠ প্রধান বা ঙ্গোর-ছেন ছিলেন।
জন্ম ও শিক্ষা
গো-রাম্স-পা-ব্সোদ-নাম্স-সেং-গে ১৪২৯ খ্রিষ্টাব্দে তিব্বতের গো-বো নামক স্থানে 'বোম-য়ুং-ম্দা'  নামক স্থানে জন্মগ্রহণ করেন। তার পিতার নাম ছিল রু-ত্শা-ঝাং-স্ক্যাব্স  এবং মাতার নাম ছিল র্গ্যাল-বা-স্মান । তিনি দশ বছর বয়সে কুন-দ্গা'-বুম  নামক এক ভিকশুর নিকট হতে ভিক্ষুর শপথ গ্রহণ করেন এবং গো-বো-রাব-ব্যাম্স-পা-শেস-রাব-দ্পাল-বা  এবং ব্কা'-ব্চু-পা-স্ব্যিন-ব্জাং  নামক দুই ভিক্ষুর নিকট শিক্ষালাভ করেন। উনিশ বছর বয়সে তিনি নলেন্দ্র বৌদ্ধবিহারে রোং-স্তোন-শেস-ব্যা-কুন-রিগ নামক সা-স্ক্যা ধর্মসম্প্রদায়ের পন্ডিতের নিকট শিক্ষালাভ করেন এবং একুশ বছর বয়সে 'ব্রাস-য়ুল-স্ক্যেদ-ত্শাল  নামক মহাবিদ্যালয়ে সাংস-র্গ্যাল-'ফেল  নামক পন্ডিতের নিকট প্রজ্ঞাপারমিতা, বিনয় ও অভিধর্ম সম্বন্ধে শিক্ষালাভ করেন। ১৪৫৩ খ্রিষ্টাব্দে তিনি কুন-দ্গা'-ব্জাং-পো নামক ঙ্গোর-এ-বাম-ছোস-ল্দান বৌদ্ধবিহারের প্রথম প্রধান, মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান নামক দ্বিতীয় ঙ্গোর-ছেন এবং কুন-দ্গা'-দ্বাং-ফ্যুগ নামক চতুর্থ ঙ্গোর-ছেনের নিকট হতে মার্গফল, ডাকার্ণব তন্ত্র সম্বন্ধে শিক্ষালাভ করেন।
পরবর্তী জীবন
পরবর্তীকালে তিনি 'ব্রাস-য়ুল-স্ক্যেদ-ত্শাল মহাবিদ্যালয়ের প্রধান নির্বাচিত হন। ১৪৬৬ খ্রিষ্টাব্দে তিনি র্তা-নাগ-গ্সের-গ্লিং  বৌদ্ধবিহার ও তারপরে র্তা-নাগ-থুব-ব্স্তান-র্নাম-র্গ্যাল  নামে অপর একটি বৌদ্ধবিহার প্রতিষ্ঠা করেন। ১৪৮৩ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের ষষ্ঠ প্রধান হিসেবে নির্বাচিত হন ও তিন বছর ঐ পদে থাকেন। তার উল্লেখযোগ্য ছাত্র ছিলেন দ্কোন-ম্ছোগ-ত্শুল-খ্রিম্স, 'বুম-ফ্রাগ-গ্সুম-পা , মুস-ছেন-সাংস-র্গ্যাস-রিন-ছেন  নামক অষ্টম ঙ্গোর-ছেন প্রভৃতি।
রচনা
গো-রাম্স-পা-ব্সোদ-নাম্স-সেং-গে তেরো খন্ড গ্রন্থ রচনা করেন। তার সর্বাপেক্ষা উল্লেখযোগ্য রচিত গ্রন্থ হল ল্তা-বা'ই-শান-'ব্যেদ, যা তিনি গুং-রু-শেস-রাব-ব্জাং-পো নামক তার শিক্ষকের নির্দেশে রচনা করেন। এই গ্রন্থটিতে তিব্বতী বৌদ্ধবিহারে মধ্যমক বৌদ্ধ দর্শন সম্বন্ধে প্রচলিত বিভিন্ন রকম আলোচনাকে স্থান দেওয়া হয়েছে। তার গ্রন্থে দোল-পো-পা-শেস-রাব-র্গ্যাল-ম্ত্শান নামক জো-নাং ধর্মসম্প্রদায়ের প্রতিষ্ঠাতা ও ত্সোং-খা-পা-ব্লো-ব্জাং-গ্রাগ্স-পা নামক দ্গে-লুগ্স ধর্মসম্প্রদায়ের প্রতিষ্ঠাতার মধ্যমক সংক্রান্ত দৃষ্টিভঙ্গীর সমালোচনা করা হয়  বলে পঞ্চম দলাই লামার আমলে তিব্বত সরকার এই গ্রন্থকে মধ্য তিব্বতে নিষিদ্ধ ঘোষণা করেন। কিন্তু খাম্স ও আমদো সহ তিব্বতের অন্যান্য অঞ্চলের বৌদ্ধবিহারগুলিতে এই গ্রন্থ পাঠ্যসূচীর অন্তর্গত ছিল।
মিটনা উচ্চ বিদ্যালয়
মিটনা উচ্চ বিদ্যালয় মালদা জেলার হরিশ্চন্দ্রপুর থানার অন্তর্গত মালিওরে অবস্থিত এলাকার সুপ্রসিদ্ধ একটি বিদ্যালয়। বিদ্যালটি পশ্চিমবঙ্গ মধ্য শিক্ষা পর্ষদ কর্তৃক পরিচালিত এবং হরিশ্চন্দ্রপুর মহাবিদ্যালয় ভুক্ত একটি মধ্যমিক ও উচ্চ মাধ্যমিক বিদ্যালয়। বিদ্যালয়টির পঠনপাঠন বাংলা ও ইংরেজি ভাষায় সম্পন্ন করা হয়েথাকে। এটি ১৯৫৭ সালে স্থাপন করা হয়।
শিবলু্ন রেলওয়ে স্টেশন
শিবলুন রেলওয়ে স্টেশন হল পূর্ব রেলওয়ে র হাওড়া রেল বিভাগে অবস্থিত একটি হল্ট রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।
ইতিহাস
১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।
১২৪৬
১২৪৬ গ্রেগরীয় বর্ষপঞ্জির একটি সাধারণ বছর।
অনুপ ফুকন
অনুপ ফুকান আসামের অসম গণ পরিষদ থেকে রাজনীতিবিদ। তিনি ২০০৬ সালে টিংখং আসন থেকে আসাম বিধানসভা নির্বাচনে নির্বাচিত হয়েছিলেন।
বড় পানকৌড়ি
বড় পানকৌড়ি (Phalacrocorax carbo) হলো সামুদ্রিক পাখির পানকৌড়ি পরিবারের সদস্য। এটি একটি বড়সড় আকারের কালো রঙের পাখি যা প্রাচীন আমেরিকা ও উত্তর আমেরিকার আটলান্টিক উপকূলের বেশিরভাগ অঞ্চলে প্রজনন সম্পন্ন করে। বিশ্বের বিভিন্ন অংশে এদের আকারে প্রচুর পার্থক্য রয়েছে। তবে এপর্যন্ত  থেকে. পর্যন্ত ভরের পার্থক্য আছে বলে জানা গেছে।
ঘড়িয়াল
ঘড়িয়াল (বৈজ্ঞানিক নাম: Gavialis gangeticus) (Gharial বা Gavial) হলো বিরল প্রজাতির মিঠাজলের কুমির বর্গের (Crocodilia ক্রোকোডাইলিয়া) সরীসৃপ। এরা লম্বা তুণ্ড(snout)-যুক্ত জলচর। একসময় ভারত, বাংলাদেশ, নেপাল, পাকিস্তান, মিয়ানমার আর ভুটানে দেখা যেতো এদের। কিন্তু ঘড়িয়াল বর্তমানে এক বিপন্ন প্রাণী, ইতোমধ্যেই স্থান করে নিয়েছে IUCN-এর বিলুপ্তপ্রায় প্রাণীর সংকলন Red Data Book-এ। প্রাকৃতিক পরিবেশে সমগ্র পৃথিবীতে বর্তমানে (ফেব্রুয়ারি ২০১১) ২০০টির মতো বুনো ঘড়িয়াল রয়েছে। বাংলাদেশের বন্যপ্রাণী আইনে এ প্রজাতিটি সংরক্ষিত।
পরিচিতি
thumb|right| পুরুষ ঘড়িয়ালের ঘড়া ঘড়িয়ালকে ইংরেজিতে বলা গাভিয়াল (ঘড়িয়ালের অপভ্রংশ)। ঘড়িয়াল অর্থ নাক বা তুণ্ড-এর ডগায় ঘড়ার মত আকৃতি, যা পুরুষ ঘড়িয়ালের বেশ বড় হয়। জলের উপর এটুকু বেরিয়ে থাকে। ঘাড়েল, বাইশাল, মেছো কুমির প্রভৃতি নামেও ঘড়িয়াল পরিচিত।
দৈহিক বিবরণ
ঘড়িয়াল পুরুষ ও স্ত্রী পৃথক, পুরুষ ঘড়িয়ালের দৈর্ঘ্য ৬.৫ মি. এবং স্ত্রী ঘড়িয়ালের দৈর্ঘ্য ৪.৫ মি.।
প্রজনন
নভেম্বর-জানুয়ারি এদের প্রজনন মাস। স্ত্রী ঘড়িয়াল বালুতে তৈরি গর্তে ৩০-৫০টি ডিম পাড়ে। ডিম অনেক বড়। ৩ মাস তা দেওয়ার পর ডিম থেকে বাচ্চা হয়।
খাদ্যতালিকা
প্রাপ্ত বয়স্ক ঘড়িয়াল খাদ্য হিসেবে প্রধানত মাছ গ্রহণ করে তবে এরা খাদ্য হিসেবে ব্যাঙ ও কীটপতঙ্গ গ্রহণ করতে পারে।
ন্যাশনাল ব্যাংক লিমিটেড
ন্যাশনাল ব্যাংক লিমিটেড বাংলাদেশের বেসরকারি মালিকানাধীন একটি ব্যাংক। এটি বাংলাদেশের সবচেয়ে বড় মূলধনি প্রতিষ্ঠান। ব্যাংকটির প্রধান কার্যালয় ঢাকার বাংলামটরে অবস্থিত।
ইতিহাস
ন্যাশনাল ব্যাংক লিমিটেড বাংলাদেশের প্রথম বেসরকারি খাতের ব্যাংক যার সম্পূর্ণ মালিকানা বাংলাদেশী নাগরিকদের। ব্যাংকটি ১৯৮৩ সালের ২৮ মার্চ কার্যক্রম শুরু করলেও প্রথম শাখা চালু করে একই বছরের ২৩ মার্চ ঢাকার দিলকুশা বাণিজ্যিক এলাকায়। দ্বিতীয় শাখাটি ওই বছরের ১১ মে চট্টগ্রামের খাতুনগঞ্জে খোলা হয়। বর্তমানে ব্যাংকটির ২২১টি শাখা এবং ৩৪টি উপ-শাখা রয়েছে।
পরিচালনা
ব্যাংকটির পরিচালনায় ৯ সদস্যের একটি পরিচালনা পর্ষদ কাজ করে। ব্যাংকের সার্বিক কার্যক্রম সম্পাদন ও তত্বাবধানের দায়িত্ব থাকে একটি ব্যবস্থাপনা কমিটি হাতে। পরিচালনা পর্ষদের বর্তমান চেয়ারম্যান মিসেস মনোয়ারা সিকদার এবং ব্যবস্থাপনা পরিচালক ও প্রধান নির্বাহী কর্মকর্তা মোঃ মেহমুদ হোসেন।
পণ্য ও সেবা
এই ব্যাংকটি সাধারণত যেসকল পরিসেবা দিয়ে থাকে (২০১৩) সেগুলো হলো:
সুনীতি চৌধুরী
সুনীতি চৌধুরী ঘোষ (Suniti Choudhary Ghosh) (২২ মে, ১৯১৭-১২ জানুয়ারি, ১৯৮৮ ) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম নারী বিপ্লবী।
জন্ম
শান্তি ঘোষ ও সুনীতি চৌধুরী দুজনেই কুমিল্লার ফয়জুন্নেসা বালিকা বিদ্যালয়ের ছাত্রী ছিলেন। তাদের জন্ম ব্রাহ্মণবাড়ীয়া জেলায়।
স্টিভেন্স হত্যা
শান্তি ঘোষ ও সুনীতি চৌধুরীকে তাদের সহপাঠীনী প্রফুল্লনলিনী ব্রহ্ম প্রথম বিপ্লবের পথ দেখান। কুমিল্লার জেলা ম্যাজিস্ট্রেট মি. স্টিভেন্সকে ১৯৩১ সালে ১৪ ডিসেম্বর বিপ্লবী সুনীতি চৌধুরী ও শান্তি ঘোষ হত্যা করেন। নাবালিকা এই দাবীতে বিচারে শান্তি ও সুনীতি চৌধুরীর দ্বীপান্তর দণ্ড হয়। তারা হাসিমুখে কারাবরণ করেন। যদিও মেদিনীপুর জেলে তাদের তৃতীয় শ্রেনীর কয়েদি করে রাখা হয়েছিল। তার পিতার সরকারি পেনশন বন্ধ করে দেওয়া হয়। তার পরিবারকে অবর্ণনীয় বিপর্যয়ের সম্মুখীন হতে হয়েছিল। তার দুই দাদার জেল হয়। ছোট ভাই অনাহারে ক্ষয়রোগাক্রান্ত হয়ে মারা যান। পরে এই হত্যার ব্যাপারে দুটি রিভলভারসহ গোপাল দেব ধরা পড়েন। বিচারে গোপাল দেবের আন্দামানে দ্বীপান্তর দণ্ড হয়।
পরবর্তী জীবন
তিনি হিজলি বন্দি নিবাসে বন্দি ছিলেন। সেখান থেকে গান্ধীজির চেষ্টায় মুক্তি পান শান্তি ঘোষের সাথেই ১৯৩৯ সালে। পড়াশোনা করে এম.বি পাশ করেন এবং ডাক্তার হিসেবে জনদরদী কাজে আত্মনিয়োগ করেন। নিঃস্বার্থ ভাবে দুস্থ ও দরিদ্র মানুষের সেবা ছিল তার ব্রত। ১৯৪৭ সালে শ্রমিক নেতা প্রদ্যোত কুমার ঘোষের সাথে তার বিবাহ হয়।
মৃত্যু
সুনীতি চৌধুরী মারা যান ১২ জানুয়ারি, ১৯৮৮ সালে
মীনাক্ষী চৌধুরী
মীনাক্ষী চৌধুরী হলেন একজন ভারতীয় অভিনেত্রী, মডেল এবং সৌন্দর্য প্রতিযোগিতার শিরোনামধারী, যিনি প্রাথমিকভাবে তেলুগু চলচ্চিত্রে কাজ করেন। তিনি ফেমিনা মিস ইন্ডিয়া ২০১৮ প্রতিযোগিতায় হরিয়ানা রাজ্যের প্রতিনিধিত্ব করেছিলেন, যেখানে তাকে মিস গ্র্যান্ড ইন্ডিয়া হিসাবে মুকুট দেওয়া হয়েছিল। চৌধুরী মিস গ্র্যান্ড ইন্টারন্যাশনাল ২০১৮-এ ভারতের প্রতিনিধিত্ব করেছিলেন এবং প্রথম রানার আপ হিসাবে মুকুট লাভ করেছিলেন। তিনি ২০২১ সালে তেলেগু চলচ্চিত্র ইছাতা ভাহানামুলু নিলুপারাডু দিয়ে চলচ্চিত্রে আত্মপ্রকাশ করেন।
ডিএফএল-সুপারকাপ
এপর্যন্ত এই প্রতিযোগিতাটি ৮টি ক্লাব জয়লাভ করেছে, যার মধ্যে ৩টি ক্লাব একাধিকবার জয়লাভ করেছে। বায়ার্ন মিউনিখ এই প্রতিযোগিতার ইতিহাসের সবচেয়ে সফল ক্লাব, যারা সর্বমোট ৯টি শিরোপা জয়ালাভ করেছে। দ্বিতীয় স্থানে রয়েছে বরুসিয়া ডর্টমুন্ড, যারা এপর্যন্ত ৬ বার এবং তৃতীয় স্থানে রয়েছে জার্মান ভেয়ার্ডার ব্রেমেন, যারা এপর্যন্ত ৩ বার শিরোপা জয়লাভ করেছে। বর্তমান চ্যাম্পিয়ন আরবি লাইপৎসিশ ২০২৩ সালে বায়ার্ন মিউনিখকে ৩–০ গোলের ব্যবধানে পরাজিত করে ক্লাবের ইতিহাসে প্রথমবারের মতো শিরোপা ঘরে তুলতে সক্ষম হয়েছিল। এই প্রতিযোগিতায় বুন্দেসলিগার চ্যাম্পিয়ন ক্লাবগুলো সর্বাধিক ১৫ বার শিরোপা জয়লাভ করেছে, দ্বিতীয় স্থানে রয়েছে ডিএফবি-পোকালের চ্যাম্পিয়ন ক্লাবগুলো (যারা এপর্যন্ত ৫ বার শিরোপা জয়লাভ করেছে)।
ইতিহাস
১৯৯৭ সালে এটি ডিএফবি-লিগাপোকাল নামে একটি লিগ কাপ দ্বারা অপসারিত হয়েছে। ২০০৮ সালে কোন ফুটবল সংস্থা আনুষ্ঠানিকভাবে অনুমোদিত না হওয়ায় ম্যাচটি টি-হোম সুপারকাপ হিসেবে আয়োজন করা হয়েছিল, যেখানে বুন্দেসলিগা এবং ডিএফবি-পোকাল উভয় প্রতিযোগিতার শিরোপাজয়ী বায়ার্ন মিউনিখ এবং ডিএফবি-পোকালের ফাইনালে অংশগ্রহণকারী বরুসিয়া ডর্টমুন্ড প্রতিযোগিতা করেছিল। উয়েফা ইউরো ২০০৮-এর কারণে নির্ধারিত ভিড়ের কারণে উক্ত ম্যাচটি ডিএফবি-লিগাপোকাল দ্বারা এক বছরের প্রতিস্থাপিত হয়েছিল, কেননা ডিএফএল-সুপারকাপ এক মৌসুমের জন্য বাতিল করা হয়েছিল। ২০০৯ সালের ১০ই নভেম্বর তারিখে ডয়চে ফুসবাল লিগার বার্ষিক সাধারণ সভায় সুপারকাপকে ২০১০–১১ মৌসুম থেকে পুনর্বহাল করা হয়েছে। ডয়চে ফুসবাল লিগা দ্বারা পরিচালিত হওয়ার কারণে এই প্রতিযোগিতাকে সুপারকাপকে ডিএফএল-সুপারকাপ বলা হয়; এরপূর্বে এটিকে ডিএফবি-সুপারকাপ বলা হতো কেননা তখন এটি জার্মান ফুটবল অ্যাসোসিয়েশন দ্বারা পরিচালিত হতো।
২০১০ সাল থেকে, ডিএফবি-সুপারকাপের বিপরীতে যদি একটি দল লিগ এবং কাপ উভয় শিরোপা জয়লাভ করে, তবে এই প্রতিযোগিতায় বুন্দেসলিগার রানার-আপ অংশগ্রহণ করার সুযোগ পায়। ৯০ মিনিট পর খেলা সমতায় থাকবে অতিরিক্ত সময়ের খেলা আয়োজন না করে পেনাল্টি শুট-আউটের মাধ্যমে ম্যাচের ফলাফল নির্ধারণ করা হয়।
অনানুষ্ঠানিক ম্যাচ
জার্মান চ্যাম্পিয়ন দল বেশ কয়েকবার কাপ বিজয়ী দলের মুখোমুখি হয়েছিল, যা আনুষ্ঠানিকভাবে স্বীকৃতি লাভ করেনি।
দল অনুযায়ী
150px|থাম্ব|ডান|ডিএফএল-সুপারকাপের বর্তমান শিরোপা
শীর্ষ গোলদাতা
220px|থাম্ব|ডান|এই প্রতিযোগিতার ইতিহাসে সর্বাধিক গোল (৭টি) করা পোলীয় ফুটবল খেলোয়াড় [[রবের্ত লেভানদোভস্কি]]
ককেশাসের ইতিহাস
ককেশাসের ইতিহাস বলতে মূলত জর্জিয়া,আজারবাইজান, আর্মেনিয়া এবং আংশিকভাবে ইরান ও রাশিয়ার ইতিহাসকে বোঝায়। এটি দক্ষিণ-পূর্ব ইউরোপ ও উত্তর-পশ্চিম এশিয়ার সম্মিলিত ইতিহাস। এ অঞ্চলটি সুপ্রাচীন ইতিহাসের দ্বারা সমৃদ্ধ এবং ঐতিহাসিকভাবে বহুল আলোচিত। ককেশাসের ইতিহাস প্রভাবশালী জাতি ও তাদের সংস্কৃতির দ্বারা আবর্তিত হয়েছে।
আফ্রিকা মহাদেশের বাহিরে ককেশাস অঞ্চলেই (নির্দিষ্ট করে জর্জিয়া) পাওয়া যায় সুপ্রাচীন মানব কঙ্কাল। ককেশাসের উত্তরাঞ্চল শক ও রুশজাতির দ্বারা প্রভাবিত হয়েছে এবং দক্ষিণাঞ্চলে মূলত পারস্য,আনাতোলিয়া ও সংক্ষিপ্ত সময়ের জন্য আসিরিয়ার বিভিন্ন সাম্রাজ্য আর পরাশক্তি আধিপত্য করেছে। মধ্যযুগে এ অঞ্চলে উত্তোলিত হয়েছে ইসলামের বিজয় পতাকা। এরপর আরম্ভ হয় সোভিয়েত আধিপত্য।
দ্বিতীয় বিশ্বযুদ্ধের সময় এটি রণভূমিতে পরিণত হয়। নাৎসি জার্মান বাহিনী সোভিয়েত ইউনিয়নের অন্তর্গত এ অঞ্চলে আক্রমণ করে। তারা ভলগা নদীর তীরবর্তী অঞ্চল ও দক্ষিণ পূর্ব দিক থেকে বাকুর তৈলোৎপাদনকারী অঞ্চলে আক্রমণ করে। শীঘ্রই তারা স্ট্যালিনগ্রাডের যুদ্ধে পরাজিত হয় এবং ষষ্ঠ জার্মান বাহিনীর পরাজয় ঘটে।
১৯৯১ খ্রিস্টাব্দে সোভিয়েত ইউনিয়নের পতনের মাধ্যমে এ অঞ্চলে কয়েকটি স্বাধীন রাষ্ট্রের উদ্ভব হয়। আজারবাইজান,জর্জিয়া ও আর্মেনিয়া ছাড়াও কয়েকটি অর্ধস্বীকৃত রাষ্ট্র আর্তসাখ,আবখাজিয়া ও দক্ষিণ ওসেশিয়া আবির্ভূত হয়।
প্রাথমিক ইতিহাস
আফ্রিকা মহাদেশের বাহিরে ককেশাস অঞ্চলে সুনির্দিষ্টভাবে বলতে গেলে জর্জিয়াতে সবচেয়ে প্রাচীন মানব কঙ্কাল পাওয়া যায়। ককেশাস অঞ্চলেই সম্ভবত দ্রাক্ষাচাষ আরম্ভ হয়। জর্জিয়া অঞ্চলে ৮০০০ বছর পূর্বের দ্রাক্ষাফল চাষের দৃষ্টান্ত পাওয়া যায়। উরাতীয় লিপিগুলো থেকে এ অঞ্চলের কিছু প্রাচীন ইতিহাস জানা যায়। ব্রোঞ্জযুগে এ অঞ্চলে অনেকগুলো সভ্যতা ও সংস্কৃতির উৎপত্তি হয়। •মায়কোপ সভ্যতা •লেয়লা-তেপে •কুরা-আরাক্সেস •ক্রিয়ালেতি •কুরাগান •খোজালি-গাদাবেয় •কোবান •নাইরি কয়েকটি উল্লেখযোগ্য রাজ্য হলো: •শুব্রিয়া রাজ্য •দিয়াউয়েহি রাজ্য •উরারতু রাজ্য খ্রিষ্টপূর্বযুগে আর্মেনীয় উচ্চভূমিতে গড়ে ওঠে শুব্রিয়া রাজ্য। আদাদ নিরারি (দ্বিতীয়) একজন দুর্দান্ত আসিরীয় সম্রাট ছিলেন এবং শুব্রিয়ারাজ শাত্তুয়ারা মিত্তানিকে পরাজিত করে শুব্রিয়াকে করদ রাজ্যে পরিণত করেন। দিয়াউয়েহি রাজ্য ছিল এ অঞ্চলে বসবাসরত কয়েকটি জাতির একতাবদ্ধ রাজ্য যাতে প্রাচীন আর্মেনীয়,হুরীয় ও প্রাচীন কার্তভেলীয়দের একতা গড়ে উঠেছিল।
ধ্রুপদী প্রাচীনযুগ
ককেশাসে আধিপত্যকারী সাম্রাজ্যের মধ্যে পারস্যের হাখমানেশী সাম্রাজ্য,পার্থিয়ান সাম্রাজ্য,সাসানি সাম্রাজ্য অন্যতম। অঞ্চলটি ইউরোপের অন্যতম পরাশক্তি রোমান সাম্রাজ্যের দ্বারাও শাসিত হয়েছে। এ অঞ্চলের কয়েকটি উল্লেখযোগ্য আর্মেনীয় প্রাচীন রাজ্য হলো: •ওরোন্তিদ •আর্তশেসীয় •আর্শাকুনি ককেশীয় আলবেনিয়া, ককেশীয় আইবেরিয়া ,লাজিকা-এগ্রিসি রাজ্যগুলো প্রাচীন যুগে গড়ে ওঠে এখানে।
আধুনিক যুগের আরম্ভ
ষোড়শ শতাব্দীতে ককেশাস অটোম্যান ও সাফাবি সাম্রাজ্যের রণভূমিতে পরিণত হয়। ১৫৩০ খ্রিস্টাব্দ-১৫৫০ খ্রিস্টাব্দ পর্যন্ত এই দুই শক্তির মধ্যে ককেশাস অঞ্চলের বিভিন্ন বিভক্তির সৃষ্টি হয়। ১৫৫৫ খ্রিস্টাব্দে আমাসিয়া শান্তিচুক্তির মাধ্যমে এ অঞ্চলে কিছুটা স্থিতিশীলতা আসে। এতে জর্জিয়ার ইমেরেতি রাজ্য অটোম্যানদের করদ রাজ্যে পরিণত হয়। ককেশাস অঞ্চলের পশ্চিমাংশে অটোম্যান আধিপত্য নিশ্চিত হয়। সাফাবি সাম্রাজ্য সুরামি উচ্চভূমি ও কার্তলি-কাখেতি রাজ্যে আধিপত্য বিস্তারে সমর্থ হয়। অর্থাৎ পূর্বাংশে সাফাবি আধিপত্য নিশ্চিত হয়। তবুও পরবর্তীতে অটোম্যান সুলতান চতুর্থ মুরাদকে সাফাবিদের কাছে হারানো ভূমি পুনরুদ্ধার করতে হয়েছিল।
এরপর রুশ সাম্রাজ্যের আবির্ভাবের পর উত্তর ককেশীয় অঞ্চলসমূহ রুশদের অধীনস্থ হয়। রুশ-পারসিক যুদ্ধে (১৭২২-১৭২৩) পারস্য ককেশাসের অনেক অঞ্চল হারিয়ে ফেলে। পারস্য এগুলো কিছু বছর পর উদ্ধার করতে সমর্থ হয়। ১৭৮৩ খ্রিস্টাব্দে জর্জিয়ার রাজা এরেকলে রুশ সাম্রাজ্যের সাথে জর্জিয়েবস্কিস চুক্তি করে। যদিও রাজা এরেকলে পারসিকদের সামন্ত রাজা রূপে পরিচিত ছিলেন তবুও তিনি স্বতন্ত্রভাবে শাসন করতে সক্ষম হন।
১৭৪৩ খ্রিস্টাব্দে শাকি খানাত নামক শক্তিশালী খানাত প্রতিষ্ঠিত হয় ককেশাসে।
ন্যায্য বিশ্ব অনুকল্প
ন্যায়াচার-বিশ্ব ধারণা এমন একটি মতবাদ যেখানে একজন ব্যক্তি সহজাতভাবে নিজের জন্য ন্যায় বিচার ও উপযুক্ত ফলাফল প্রত্যাশী, সকল ভালো কাজের জন্য সে পুরস্কৃত হয় এবং মন্দ কাজের জন্য শাস্তি পায়। অন্য কথায়, ন্যায়াচার-বিশ্ব ধারণা হল এমন এক ধরনের প্রবণতা যেখানে এমন ফলাফল বিদ্যমান বা এমন ফলাফল আশা করা হয় যাতে নৈতিক ভারসাম্য বজায় থাকে। এই বিশ্বাস জাগতিক ন্যায়, ভাগ্য, মিতব্যয়িতা, ভারসাম্য, পুরস্কার ও দণ্ড ও আদেশের অস্তিত্ব প্রকাশ করে।
আবির্ভাব
অনেক দার্শনিক এবং সমাজ তাত্ত্বিকগণ ন্যায়াচার বিশ্বে বিশ্বাসের উপাদানসমূহের উপর গুরুত্ব প্রদান করেন। লার্নারের গবেষণা ন্যায়াচার-বিশ্ব ধারণাকে সামাজিক মনস্তত্ত্ব গবেষণায় দৃষ্টিপাতে ভূমিকা রাখে।
মেলভিন লার্নার
Lerner was prompted to study justice beliefs and the just-world hypothesis in the context of social psychological inquiry into negative social and societal interactions. Lerer saw his work as extnding Stanley Milgram's work on obedience. He sought to answer the questions of how regimes that cause cruelty and suffering maintain popular support, and how people come to accept social norms and laws that produce misery and suffering.
অনেক সময় দেখা যায়, ধর্ষণ বা ডাকাতির জন্য ধর্ষিতা বা নিপীড়িতকেই দায়ী করা হয়, অর্থাৎ যে ক্ষতিগ্রস্ত হচ্ছে, তাকেই দায়ী করা হয়, একে বলা হয় নিপীড়িতকে দোষারোপ। লার্নারের গবেষণা এই দোষারোপের শিকার হওয়া মানুষদের দেখে প্রভাবিত হয়েছিল। একজন মনস্তত্ত্ববিদ হিসেবে ক্লিনিক্যাল টেস্ট করার সময় তিনি তার সহকর্মীদের (সেবক) কাজ মনোযোগের সাথে পর্যবেক্ষণ করেন। লার্নার খুব ভালোভাবে জানতেন, যে তারা অত্যন্ত দয়ালু এবং শিক্ষিত, কিন্তু তারা প্রায়ই রোগীর চিকিৎসা করার সময় রোগীর অসুস্থতায় কষ্টের জন্য প্রায়ই রোগীকেই দায়ী করছেন। লার্নার বিস্ময়ের সাথে বর্ণনা করেন, তার ছাত্ররা গরীব অসহায়দের তাদের দারিদ্যের জন্য হেয় করতেও শুনেন। In a study on rewards, he observed that when one of two men was chosen at random to receive a reward for a task, that caused him to be more favorably evaluated by observers, even when the observers had been informed that the recipient of the reward was chosen at random. Existing social psychological theories, including en:cognitive dissonance, could not fully explain these phenomena. ঠিক কী কারণে এমনটা হচ্ছে তা বুঝার অভিপ্রায় থেকেই লার্নার যে পরীক্ষা টা চালান তাকেই এখন বলা হয় ন্যায়াচার-বিশ্ব ধারণা।
প্রাথমিক প্রমাণাদি
১৯৬৬ সালে লার্নার এবং তার সহকর্মীরা বেশ কয়েকটা পরীক্ষা করেন। যেখানে একজনকে ইলেক্ট্রিক শক দেওয়া হবে। এক্ষেত্রে যিনি শকটা খাবেন, তার সাথে আগে থেকেই চুক্তি করা হয়েছিল যে, তিনি শুধুমাত্র শক খাওয়ার অভিনয় করবেন, মুলত তাকে কোনো শক দেওয়াই হবে না। এই গবেষণার উদ্দেশ্য ছিল, এটা পর্যবেক্ষণ করা, যারা এই শক খাওয়াটা দেখবেন বা দিবেন, যন্ত্রণায় ছটফট করতে থাকা মানুষকে দেখে তাদের ঠিক কেমন প্রতিক্রিয়া হবে। অর্থাৎ যারা শক দিবেন তাদের উপরই পরীক্ষা চালানো হয়েছিল। প্রাথমিক ভাবে ৭২ জন নারী সদস্যকে বাছাই করা হয়েছিল, তাদেরকে ইলেক্ট্রিক শক দিতে বলা হয়েছিল, যার ভোল্টেজ ক্রমান্বয়ে বাড়তে থাকবে। শুরুতে সবাই এ কাজ করতে গিয়ে; শক খেয়ে যন্ত্রণায় ছটফট করা মানুষের কষ্ট দেখে বিমর্ষ ছিল। কিন্তু যেহেতু আগে থেকেই বলে দেওয়া হয়েছিল এই পরীক্ষা মাঝপথে কোনোভাবেই বন্ধ করা যাবে না, দেখা যায় এরপরে শকদানকারী প্রত্যেকেই শক দিতে থাকে। মানুষটি যত যন্ত্রণায় ছটফট করতে থাকেন, তাকে ইলেক্ট্রিক শক দেওয়ার ভোল্টেজের পরিমাণও তত বাড়তে থাকে। কিন্তু যখন শকদানকারীদের বলা হলো: যিনি শক খেয়ে যন্ত্রণায় এত ছটফট করছেন, তাকে উপযুক্ত ক্ষতিপূরণ দেওয়া হবে, সাথে সাথে সাবজেক্ট (শকদানকারী) শক দেওয়া বন্ধ করে দিলো। লার্নার এবং তার সহযোগীরা অন্যান্য গবেষকদের মতই এই গবেষণার পুনরাবৃত্তি করেন।
সান স্টুডিও
সান স্টুডিও হলো একটি রেকর্ডিং স্টুডিও যা রক-এন্ড-রোল অগ্রগামী স্যাম ফিলিপস ৩য় শে জানুয়ারী, ১৯৫০ সালে মেমফিস, টেনেসির ৭০৬ ইউনিয়ন এভিনিউতে প্রতিষ্ঠাতা করেন।এটি মূলত মেমফিস রেকর্ডিং সার্ভিস নামে পরিচিত ছিল, একই বিল্ডিংটি সান রেকর্ডস লেবেল ব্যবসা এর সাথে ভাগ করে নিয়েছে।খ্যাতিসম্পন্ন প্রথম রক অ্যান্ড রোল একক, জ্যাকি ব্রেনস্টন এবং তার ডেল্টা ক্যাটসের " রকেট ৮৮ " ১৯৫১ সালে সেখানে কীবোর্ডে গানের সুরকার আইকে টার্নারের সাথে রেকর্ড করা হয়েছিল, যা স্টুডিওকে রক অ্যান্ড রোলের জন্মস্থান হিসাবে মর্যাদা দাবি করতে নেতৃত্ব দেয়।ব্লুজ এবং রিদম অ্যান্ড ব্লুজ শিল্পীরা যেমন হাওলিন উলফ, জুনিয়র পার্কার, লিটল মিল্টন, বিবি কিং, জেমস কটন, রুফাস থমাস, এবং রোস্কো গর্ডন সেখানে ১৯৫০ সালে -এর দশকের শুরুতে রেকর্ড করেছিলেন।
জনি ক্যাশ, এলভিস প্রিসলি, কার্ল পারকিন্স, রয় অরবিসন, চার্লি ফেদারস, রে হ্যারিস, ওয়ারেন স্মিথ, চার্লি রিচ এবং জেরি লি লুইস সহ রক অ্যান্ড রোল, কান্ট্রি মিউজিক, এবং রকবিলি শিল্পীরা, মধ্য থেকে শেষ পর্যন্ত সেখানে রেকর্ড করা হয়েছে। ১৯৫০ সাল পর্যন্ত স্টুডিওটি তার ইউনিয়ন এভিনিউ অবস্থান ছাড়িয়ে যায়।স্যাম ফিলিপস ১৯৫৯ সালে পুরানো সুবিধা প্রতিস্থাপনের জন্য ১৯৫৯ সালে বৃহত্তর স্যাম সি. ফিলিপস রেকর্ডিং স্টুডিও খোলেন, যা ফিলিপস রেকর্ডিং নামে বেশি পরিচিত ছিল ।যেহেতু ফিলিপস এর আগে হলিডে ইন হোটেল চেইনে বিনিয়োগ করেছিলেন, তাই তিনি কেমন্স উইলসনের জন্য হলিডে ইন রেকর্ডস লেবেলে ১৯৬৩ সালে শুরু হওয়া শিল্পীদের রেকর্ড করেছিলেন।১৯৫৭ সালে, বিল জাস্টিস স্যাম ফিলিপসের জন্য তার গ্র্যামি হল অফ ফেম গান " রাঞ্চি " রেকর্ড করেন এবং সান রেকর্ডসে একজন সঙ্গীত পরিচালক হিসেবে কাজ করেন।
১৯৬৯ সালে, স্যাম ফিলিপস শেলবি সিঙ্গেলটনের কাছে লেবেল বিক্রি করেন এবং কার্ল পারকিন্স, রয় অরবিসন, জেরি লি লুইস এবং ১৯৮৫ সালের সেপ্টেম্বর পর্যন্ত বিল্ডিংটিতে কোনো রেকর্ডিং-সম্পর্কিত বা লেবেল-সম্পর্কিত কার্যকলাপ ছিল না। জনি ক্যাশ, চিপস মোমান দ্বারা উত্পাদিত।
১৯৮৭ সালে, সান রেকর্ডস লেবেল এবং মেমফিস রেকর্ডিং পরিষেবার মূল ভবনটি আবার খোলা হয়েছিল, গ্যারি হার্ডি দ্বারা "সান স্টুডিও" হিসাবে একটি রেকর্ডিং লেবেল এবং পর্যটক আকর্ষণ যা অনেক উল্লেখযোগ্য শিল্পীদের আকৃষ্ট করেছে, যেমন ইউটু, ডেফ লেপার্ড, বনি রাইত, এবং রিঙ্গো স্টার ।
"রকেট ৮৮"
ফিলিপস রেকর্ডস-এর ব্যর্থতার পর, ফিলিপস অন্যান্য রেকর্ড লেবেল যেমন চেস রেকর্ডস এবং মডার্ন রেকর্ডের সাথে ঘনিষ্ঠভাবে কাজ শুরু করে, তাদের জন্য ডেমো রেকর্ডিং প্রদান করেন এবং তাদের শিল্পীদের জন্য মাস্টার টেপ রেকর্ড করে। এই সময়েই ফিলিপস রেকর্ড করেছিলেন যেটিকে অনেকে প্রথম রক অ্যান্ড রোল গান বলে মনে করেন, " রকেট ৮৮ " জ্যাকি ব্রেনস্টন এবং তার ডেল্টা ক্যাটস, যারা আসলে আইকে টার্নার এবং তার কিংস অফ রিদম । কিছু জীবনীকাররা পরামর্শ দিয়েছেন যে এটি একটি ফিলিপসের উদ্ভাবনী সৃজনশীলতা যা গানটির অনন্য শব্দের দিকে পরিচালিত করেছিল, কিন্তু অন্যরা এটিকে এই সত্যে নামিয়েছে যে রেকর্ডে ব্যবহৃত অ্যামপ্লিফায়ারটি ভেঙে গেছে, যার ফলে একটি "অস্পষ্ট" শব্দ হয়েছে।
১২৪৭
১২৪৭ গ্রেগরীয় বর্ষপঞ্জির একটি সাধারণ বছর।
আশা বিশ্ববিদ্যালয় বাংলাদেশ
আশা বিশ্ববিদ্যালয় বাংলাদেশ বাংলাদেশের রাজধানী ঢাকা শহরে অবস্থিত একটি বেসরকারি বিশ্ববিদ্যালয়। এটি বেসরকারি এনজিও আশা কর্তৃক প্রতিষ্ঠিত ও পরিচালতি। বিশ্ববিদ্যালয়ে দুটি শিফটে পড়ানো হয়।
উপাচার্যগণ
নিম্নোক্ত ব্যক্তিবর্গ আশা বিশ্ববিদ্যালয় বাংলাদেশের উপাচার্য হিসেবে দায়িত্ব পালন করেন:
ক্যাম্পাস
আশা বিশ্ববিদ্যালয়টি মোহাম্মদপুর এলাকার শ্যামলীর খিলজী রোডে “আশা টাওয়ার” নামে পরিচিত একটি সুবিশাল ভবনে অবস্থিত।
অনুষদ ও বিভাগসমূহ
বিশ্ববিদ্যালয়ে ৩টি ডিপার্টমেন্টের অধীনে ৯টি বিষয় রয়েছে।
লাইব্রেরী
বিশ্ববিদ্যালয়ের লাইব্রেরিটি বিশ্ববিদ্যালয় ভবনের ৬ষ্ট তলায় অবস্থিত। লাইব্রেরিটি শীতাতপ নিয়ন্ত্রিত। সংগ্রহে ১০,০০০ বই ও বিভিন্ন জার্নাল রয়েছে এবং একসাথে ২০০ জন ছাত্র-ছাত্রী বসে পড়াশুনা করতে পারে।
ক্রেডিট ট্রান্সফার
দেশের অন্যান্য বিশ্ববিদ্যালয়ে ক্রেডিট ট্রান্সফারের সুবিধা রয়েছে।
আব্দুল জব্বার (আসামের রাজনীতিবিদ)
আবদুল জব্বার আসামের অসম গণ পরিষদ থেকে রাজনীতিবিদ। তিনি ১৯৮৫, ১৯৯১ এবং ২০০১ সালে ডালগাঁও আসন থেকে আসাম বিধানসভা নির্বাচনে নির্বাচিত হয়েছিলেন।
১২৪৮
১২৪৮ গ্রেগরীয় বর্ষপঞ্জির একটি অধিবর্ষ।
উল্লাপাড়া পৌরসভা
উল্লাপাড়া পৌরসভা বাংলাদেশের রাজশাহী বিভাগের সিরাজগঞ্জ জেলার উল্লাপাড়া উপজেলার অন্তর্গত 'ক' শ্রেণির একটি পৌরসভা।
শিক্ষার হার ও শিক্ষা প্রতিষ্ঠান
* শিক্ষার হারঃ ৮৭%
* শিক্ষা প্রতিষ্ঠানঃ
২০২১ সালের বাংলাদেশী চলচ্চিত্রের তালিকা
এটি বাংলাদেশী চলচ্চিত্রের একটি তালিকা, যা ২০২১ সালে মুক্তি পেতে চলেছে। কিছু চলচ্চিত্রের তারিখ ঘোষণা করা হয়েছে কিন্তু এখনো চলচ্চিত্রায়ন চলছে, কিছু চলচ্চিত্রের প্রযোজনার কাজ চলছে কিন্তু মুক্তির তারিখ ঘোষণা করা হয়নি। যে চলচ্চিত্রগুলো প্রকাশ্যে এখনও ঘোষণা করা হয়নি সেগুলো "শিরোনামহীন" হিসাবে তালিকাবদ্ধ করা হলো।
২০২১ সালে মূলত ২০২০ সালে মুক্তির জন্য নির্ধারিত অসংখ্য উল্লেখযোগ্য চলচ্চিত্র মুক্তি পাওয়ার কথা যেগুলো করোনা ভাইরাস মহামারীর কারণে স্থগিত করা হয়েছিল।
উজাইর
উজাইর (عزير, ʿUzayr) কুরআনের সূরা আত-তাওবাহ্‌'র আয়াতে বর্ণিত একজন ব্যক্তি। বর্ণনানুসারে তিনি ইহুদিদের কাছে "ঈশ্বরের পুত্র" হিসেবে সম্মানিত  ছিলেন। উজাইরকে প্রায়শই বাইবেলে বর্ণিত আরেক ব্যক্তি ইজরা হিসেবে চিহ্নিত করা হয়। ইহুদিদের ধর্মীয় গ্রন্থসমূহে উজাইর সম্পর্কে কোন সূত্র পাওয়া যায়নি, তাই আধুনিক ইতিহাসবিদরা কুরআনের এই বর্ণনাকে রহস্যময় হিসেবে বর্ণনা করেছেন।  তবে ইসলামি পণ্ডিতগণ কুরআনের এই বর্ণনাকে ভিন্নভাবে ব্যাখ্যা করেছেন। কেউ কেউ তাদের ব্যাখ্যায় উল্লেখ করেছেন যে, এবিষয়ে ইহুদিদের একটি নির্দিষ্ট গোষ্ঠীর প্রতি ইঙ্গিত রয়েছে।
ইবনে কাসিরের মতে উজাইর, রাজা সলোমন এবং ইয়াহিয়া'র বাবা যাকারিয়া র সময়কালের মাঝে জীবিত ছিলেন। কয়েকজন কুরআনের ভাষ্যকার উজাইরকে একজন আলেম মনে করেন, যিনি লোকদের ভুলে যাওয়া আল্লাহ'র বিধিবিধানের শিক্ষা দিতে চেয়েছিলেন। তাকে কখনও কখনও কুরআনে বর্ণিত শতবছর ঘুমিয়ে থাকা ব্যক্তির কাহিনির মূল চরিত্র হিসেবে চিহ্নিত করা হয়। কিছু ইসলামি পণ্ডিত উজাইরকে নবি দের একজন মনে করেন।
ধ্রুপদী মুসলিম পণ্ডিতদের মাঝে যারা ইজরার পুত্রত্ব সম্পর্কে ইহুদি ও খ্রিস্টানদের বিশ্বাস অস্বীকারের ব্যাপারে অবগত ছিলেন, তারা ব্যাখ্যা করেছিলেন যে কেবল একজন ইহুদি বা ইহুদিদের একটি ছোট দল উজাইরের উপাসনা করত, অথবা আয়াতটি তাদের আইন-কানুনে পারদর্শীতা ও প্রজ্ঞার জন্য ইহুদিদের অতিপ্রশংসা হিসেবে উজাইরকে "ঈশ্বরের পুত্র" অভিহিত করাকে বুঝিয়েছে।
১৯০৬ সালে প্রকাশিত জিউইশ এনসাইক্লোপেডিয়ার রচয়িতাগণ আয়াতটিকে ইহুদিধর্মে ইজরাকে প্রদর্শিত শ্রদ্ধা ও সম্মানের প্রতি 'অশুভ রূপক' হিসেবে মত দিয়েছিলেন। কিছু আধুনিক ইতিহাসবিদ এই তত্ত্বের পক্ষে ছিলেন যে, আরবে ইহুদিদের একটি দল ইজরার বন্দনা করতো। গর্ডন ডারনেল নিউবি পরামর্শ দিয়েছিলেন, কুরআনের উজাইরের অভিব্যক্তি সম্ভবত হেজাজের ইহুদিদের দ্বারা বেনে ইলোহিম বা ঈশ্বরের পুত্রগণদের একজন হিসেবে ইজরাকে অভিহিত করার বিষয়টি প্রতিফলিত হয়েছে। অন্যান্য পণ্ডিতরা নামটির প্রাপ্ত বানান সংশোধন করার প্রস্তাব দিয়েছিলেন, যা উজাইরের বদলে ‘উজায়ল (‘আজাজেল), ‘আজিজ বা আজারিয়াহ (আবেদনেগো) হতে পারে।
কুরআনের প্রসঙ্গ
কুরআনে বলা হয়েছে যে ইহুদিরা উজাইরকে 'ঈশ্বরের পুত্র' হিসাবে উচ্চ সম্মান দিয়েছিল: "ইহুদিরা বলে উজাইর ‘আল্লাহ'র পুত্র’ এবং খ্রিস্টানরা যিশুকে বলে ‘আল্লাহ'র পুত্র’। এটি তাদের মুখের কথা। এরা পূর্ববর্তী কাফিরদের মত কথা বলে। আল্লাহ তাদের ধ্বংস করুন। তারা কীভাবে সত্য থেকে বিভ্রান্ত হয়!"
৬২৪ সালের ফেব্রুয়ারিতে মসজিদ আল আকসা হতে কাবা'র দিকে কিবলা পরিবর্তনের পর, চারজন ইহুদি সালাম ইবনে মিশকাম, নু’মান ইবনে আওফা, শাস ইবনে কায়স ও মালেক ইবনুস সাইফ, মুহাম্মদ কে প্রশ্ন করেছিলেন, ''আমরা কীভাবে আপনার অনুসরণ করতে পারি, আপনি আমাদের কিবলা ত্যাগ করেছেন, আপনি উজাইরকে আল্লাহর পুত্র বলে মেনে নেন না? '' মদিনার ইহুদি সম্প্রদায়ের সাথে ধর্মতাত্ত্বিক বিরোধের প্রসঙ্গে এই আয়াতটি অবতীর্ণ হয়েছিল। কুরআন আল্লাহ'র পরম ও একক ঈশ্বরবাদের উপর গুরুত্ব আরোপ করে এবং তাঁর সাথে কাউকে অংশীদার করার (শির্‌ক) ব্যাপারে সতর্ক করে দেয়। এই আয়াতে তৎকালীন ইহুদি ও খ্রিস্টান ধর্মীয়নেতাদের "ঈশ্বরকে অবজ্ঞা করে তাদের পুরোহিত এবং পুরহিতদের শিষ্যদের প্রভু হিসাবে গ্রহণ"-এর মাধ্যমে সেসময়ের জনগণকে ধোঁকা দেয়ার জন্য আরও নিন্দা জানানো হয়েছে। উজাইর ও যিশুখ্রিস্টের ঐশ্বরিক অবস্থান দাবীর বিষয়ে সন্দেহ পোষণ করার ক্ষেত্রে কুরআন মুসলিমদের এজাতীয় বিশ্বাসকে প্রত্যাখ্যান করার নির্দেশ দিয়েছে। এই যুক্তিগুলি নও মুসলিম সম্প্রদায় এবং সুপ্রতিষ্ঠিত খ্রিস্টান এবং আরবীয় ইহুদি সম্প্রদায়ের মধ্যে চাপা উত্তেজনাকে প্রতিফলিত করে।
ইসলামি ঐতিহ্য ও সাহিত্য
কিছু ইসলামি গ্রন্থে উজাইরকে কুরআনের সূরা আল-বাকারা র ২৫৯ নং আয়াতে বর্ণিত কাহিনির ব্যক্তি হিসেবে চিহ্নিত করেছে: "তুমি কি সে লোককে দেখনি যে এমন এক জনপদ দিয়ে যাচ্ছিল যার বাড়িঘরগুলো ভেঙ্গে ছাদের উপর পড়ে ছিল? বলল, কেমন করে আল্লাহ মরনের পর একে জীবিত করবেন? অতঃপর আল্লাহ তাকে মৃত অবস্থায় রাখলেন একশ বছর। তারপর তাকে উঠালেন (জীবিত করলেন)। বললেন, কত কাল এভাবে ছিলে? বলল আমি ছিলাম, একদিন কিংবা একদিনের কিছু কম সময়। বললেন, তা নয়; বরং তুমি তো একশ বছর ছিলে। এবার চেয়ে দেখ নিজের খাবার ও পানীয়ের দিকে সেগুলো পচে যায়নি এবং দেখ নিজের গাধাটিকে। আর আমি তোমাকে মানুষের জন্য দৃষ্টান্ত বানাতে চেয়েছি। আর হাড়গুলোর দিকে চেয়ে দেখ যে, আমি এগুলোকে কেমন করে জুড়ে দেই এবং সেগুলোর উপর মাংসের আবরণ পরিয়ে দেই। অতঃপর যখন তার উপর এ অবস্থা প্রকাশিত হল, তখন সে বলে উঠল আমি জানি, নিঃসন্দেহে আল্লাহ সর্ববিষয়ে ক্ষমতাবান।'"
১৫৮৩ সালে উসমানীয় সুলতান মুরাদ তৃতীয়কে উৎসর্গ করা ইতিহাস গ্রন্থ জুবদাত-আল তাওয়ারিখ-এ জেরুজালেম ধ্বংসের আকাঙ্ক্ষা থেকে উজাইরের গভীর মনোবেদনা নিয়ে একটি গল্প বর্ণিত রয়েছে। তার খেদ এতটা গভীর ছিল যে, ঈশ্বর তার দেহ থেকে আত্মা অপসারণ করেছিলেন এবং জেরুজালেমের পুনর্গঠনের পরে তাকে পুনরায় জীবিত করেছিলেন। গ্রন্থটির সাথে যুক্ত সংক্ষিপ্তসারের (নীচের ডানদিকে চিত্রকর্মে) জেরুজালেমের পুনঃর্নির্মিত শহর চিত্রিত করা হয়েছে, যার মধ্যে একটি গম্বুজ এবং একটি খিলানযুক্ত পোর্টিকো সংবলিত একটি ষোড়শ শতাব্দীর অটোমান ভবন রয়েছে। জেরুজালেমের পূর্বের ধ্বংসাবশেষগুলি বামদিকে ভাঙা খিলান এবং কলাম দ্বারা ইঙ্গিত করা হয়েছে।
কুরআনের ধ্রুপদী ব্যাখ্যাকারী ও ভাষ্যকার ইবনে কাসিরের মতে উজাইর বা ইজরা প্রশ্ন করেছিলেন কিয়ামতের দিন কীভাবে পুনরুত্থান ঘটবে। আল্লাহ তাকে বহুবছর মৃত রাখার পর পুনয়ায় জীবিত করেছিলেন। সে ও তার পুনরুজ্জীবিত গাধা র পিঠে চড়ে নিজের এলাকায় প্রবেশ করল কিন্তু একমাত্র গৃহকর্মী ছাড়া অন্যলোকেরা তাকে চিনতে পারল না; এমনকি তার পরিবারের সদস্যরাও তাকে চিনেনি। গৃহকর্মী তখন একজন অন্ধ বৃদ্ধ মহিলা। তিনি গৃহকর্মীর অন্ধত্ব নিরাময় করার জন্য আল্লাহ'র কাছে প্রার্থনা করেছিলেন এবং গৃহকর্মী আবার দৃষ্টি ফিরে পেলেন। তিনি তার ছেলের সাথে সাক্ষাত করেছিলেন, তার কাঁধের মাঝে একটি তিল দেখে তার ছেলে তাকে চিনতে পেরেছিলেন। ছেলে তারচেয়েও বয়স্ক ছিলেন। এরপর তিনি তার লোকদের সেইস্থানে নিয়ে যাওয়ার নেতৃত্ব দিয়েছিলেন, যেখানে তাওরাতের একমাত্র টিকে থাকা অনুলিপি আছে, কারণ বাকী অংশগুলি নেবুচাদনেজার পুড়িয়ে দিয়েছিলেন। টিকে থাকা তাওরাতটিতে পচন ধরেছিল এবং তা চূর্ণবিচূর্ণ হয়েছিল, তাই উজাইর পূর্বে মুখস্থ করা তাওরাতের একটি নতুন অনুলিপি রচনা করেন। এভাবে তিনি বনী ইসরালের কাছে তাওরাতকে নবরূপে উপস্থাপন করেছিলেন। ইবনে কাসির উল্লেখ করেছেন যে "এবং আমরা আপনাকে জনগণের জন্য সৃষ্টিকর্তা একটি 'নিদর্শন' হিসাবে দেখাতে পারি" এই বাক্যতে 'নিদর্শন' হিসেবে তিনি তার সন্তান দের চেয়ে বয়সে ছোট হওয়ার বিষয়টি বোঝানো হয়েছে। এই অলৌকিক ঘটনার জন্য ইবনে কাসির লিখেছেন যে, ইহুদিরা ইজরা বা উজাইরকে 'ঈশ্বরের পুত্র' দাবি করতে শুরু করেছিল।
১৯৪২ সালের পর রচিত আবুল আ'লা মওদুদী'র তাফহীমুল কুরআনের বর্ণনানুযায়ী:
"উজাইর (ইজরা) প্রায় ৪৫০ খৃস্টপূর্ব অবধি বসবাস করতেন। ইহুদিরা তাদের ধর্মগ্রন্থের পুনঃপ্রবর্তক হিসাবে তাকে অত্যন্ত শ্রদ্ধা করেছিল। যে গ্রন্থটি হযরত সুলাইমানের মৃত্যুর পরে ব্যাবিলনের কাছে (জেরুজালেমের বাসিন্দাদের) বন্দি হওয়ার সময়ে হারিয়ে গিয়েছিল। ইহুদিরা তাদের আইন, ঐতিহ্য এবং তাদের জাতীয় ভাষা হিব্রু সম্পর্কে সমস্ত জ্ঞান হারিয়ে ফেলেছিল। তারপর ইজরাই পুরাতন নিয়মটি আবার রচনা করেছিলেন এবং ইহুদিদের আইন পুনরুদ্ধার করেছিলেন। এ কারণেই ইহুদিরা তার প্রতি শ্রদ্ধা প্রদর্শনে খুব অতিরঞ্জিত ভাষা ব্যবহার করেছিল; এবং কিছু ইহুদি সম্প্রদায় তাকে 'ঈশ্বরের পুত্র' বানিয়ে ফেললো। কুরআন অবশ্য জোর দেয়নি যে, ইজরাকে 'ঈশ্বরের পুত্র' হিসাবে ঘোষণা সকল ইহুদি গোত্রের ঐক্যবদ্ধ সিদ্ধান্ত ছিল। যা বলতে চাওয়া হয়েছে তা হলো, 'আল্লাহ' সম্পর্কে ইহুদিদের বিশ্বাস সম্পর্কিত নিবন্ধগুলির এতটাই বিকৃতি হয়েছিল যে, তাদের মধ্যে এমন কিছু লোক ছিল যারা ইজরাকে ঈশ্বরের পুত্র হিসাবে বিবেচনা করছিল।"
আহমদীয়া সম্প্রদায়ের মুহাম্মদ আলীর ভাষ্য অনুসারে, আরবে একদল ইহুদি'র উপস্থিতি ছিল যারা ঈশ্বরের পুত্র হিসাবে ইজরাকে শ্রদ্ধা করেছিল। শিহাবুদ্দীন আল কাস্তালানী র কিতান আল-নিকাহ গ্রন্থের বর্ণনা অনুসারে ইহুদিদের একটি দল ছিল যারা এই বিশ্বাস পোষণ করেছিল।
ধর্মগ্রন্থে মিথ্যাচারের অভিযোগ
আন্দালুসিয় মুসলিম পণ্ডিত ইবনে হাযম, পুরাতন নিয়মের পাঠ্যে মিথ্যা উক্তি ও নিজস্ব মত সংযোজন করার জন্য স্পষ্টতই ইজরাকে মিথ্যাবাদী ও ধর্মবিরোধী বলে অভিযোগ করেছিলেন। হাভা লাজারাস-ইয়াফেহের মতে ইবনে হাযম, ইজরার রচিত পুরাতন নিয়মে বর্ণিত ঘটনাসমূহের "কালক্রম এবং ভৌগোলিক ত্রুটি এবং রচনায় স্ববিরোধ বা অসঙ্গতি বিবেচনা করেছিলেন; [ইজরার রচনায়] ধর্মতাত্ত্বিকভাবে অসম্ভব (যেমন: নবি দের নরত্বারোপমূলক বক্তব্য, ব্যভিচারে লিপ্ততা এবং বেশ্যাদের সম্পর্ক স্থাপন এবং নবিদের চরিত্রে পাপের বৈশিষ্ট্য) বক্তব্য ও বর্ণনার ক্ষেত্রে তথ্যের নির্ভরযোগ্য হস্তান্তরণ (তওয়াতুর)-এর অভাব" উল্লেখ করে একটি বিতর্কিত তালিকা করেছিলেন। ইজরার ব্যক্তিত্বের প্রতি আক্রমণের প্রতিক্রিয়া হিসাবে, ইজরার পক্ষে বাইজেন্টাইন সম্রাট তৃতীয় লিও তাকে একজন ধার্মিক, নির্ভরযোগ্য ব্যক্তি সম্বোধন করেছিলেন। ইহুদি হতে ইসলামে ধর্মান্তরিত আল-সামাওয়াল ইজরার বিরুদ্ধে পুরাতন নিয়মের জেনেসিস গ্রন্থের উনবিংশ অধ্যায়ের ৩০ থেকে ৩৮তম বচনসমূহে দায়ূদের বংশ পরিচয় বিকৃতভাবে উপস্থাপন ও দ্বিতীয় মন্দিরের সময়কালে পুনরায় দায়ূদ বংশধরদের জেরুজালেম শাসন ক্ষমতাগ্রহণ রোধ করার জন্য বানোয়াট গল্প যুক্ত করার অভিযোগ করেছিলেন। পরবর্তীকালে মুসলিম লেখকগণ ইবনে হাযম ও আল-সামাওয়ালের এ বক্তব্য গ্রহণ করেছিলেন। সমসাময়িক কাল পর্যন্ত তাদের বক্তব্যের সাথে খুব বেশি দ্বিমত করেননি।
ইহুদি প্রথা ও সাহিত্য
ইসলামের অনুরূপ, ইহুদি ধর্মের একটি মৌলিক বিশ্বাস হলো ঈশ্বর স্থান, কাল ও বস্তু'র মত নির্দিষ্ট ভৌত বিষয় দ্বারা আবদ্ধ নন; এবং যে কোন ব্যক্তি নিজেকে ঈশ্বর বা ঈশ্বরের অংশীদার অথবা ঈশ্বরের পক্ষে মধ্যস্ততাকারী হিসেবে দাবী করা বা এরূপ ধারণা পোষণ করলে, সে ধর্মবিরোধী। ইজরার পুস্তক কে ইহুদিরা ইজরা র জীবনোপাখ্যান হিসেবে গ্রহণ করে, যা মুহাম্মদের আবির্ভাব ও কুরআন অবতরণের প্রায় ১০০০ বছর পূর্বে লিখিত, পুস্তকে ইজরাকে মানুষ হিসেবে সেরাইয়াহ'র পুত্র এবং হারুনের সরাসরি বংশধর হিসাবে বর্ণনা করা হয়েছে। জেরুজালেম তালমুদের প্রবচন তা'আনিত, (যা মুহাম্মদের আবির্ভাবের দুই থেকে তিনশত বছর পূর্বের) -এর বর্ণনা অনুসারে “যদি কোন ব্যক্তি নিজেকে ঈশ্বর দাবী করে, তবে সে একজন মিথ্যাবাদী”। এক্সোডাস পুস্তকে র ব্যাখ্যা এক্সোডাস রাব্বাহ ২৯- এর বর্ণনা অনুযায়ী, "আমিই প্রথম এবং আমিই শেষ, এবং আমার সাথে অন্যকেউ ঈশ্বর নন, আমিই প্রথম, আমার কোন জন্মদাতা পিতা নেই; আমিই শেষ, আমার কোন ভ্রাতা নেই। আমার পাশাপাশি অন্য কোন ঈশ্বর নেই; আমার কোন পুত্র নেই।" তবে "দেবতাদের পুত্রগণ" শব্দটির উল্লেখ আদিপুস্তকে র ষষ্ঠ অধ্যায়ের দ্বিতীয় বচনে পাওয়া যায়। দ্য এনসাইক্লোপেডিয়া অব জুডাইজম বিষয়টি স্পষ্ট করে যে, 'ঈশ্বরের পুত্র' উপাধি এমন এক ব্যক্তিকে দেয়া হয় যার ধার্মিকতা তাকে ঈশ্বরের খুব নিকটতম সম্পর্কে উপনীত করেছে এবং "এটি কোনওভাবেই ঈশ্বরের কায়িক বা শারীরিক বংশধর এবং ঈশ্বরের সাথে প্রয়োজনীয় একাত্মতার ধারণা বহন করে না"।
'ঈশ্বরের পুত্র' (ঈশ্বরের সেবক) উপাধি ইহুদিদের দ্বারা ধার্মিক ব্যক্তির জন্য ব্যবহার করা হয়েছে। এনসাইক্লোপিডিয়া অব জুডাইজম-এ এই বক্তব্যের পক্ষে প্রমাণ হিসেবে বর্ণনা করা হয়েছে যে, ইহুদিদের দ্বারা ঈশ্বরের পুত্রের উপাধি এমন ব্যক্তিকে দেয়া হয়েছে "যে ব্যক্তির ধর্মভীরুতা তাকে ঈশ্বরের কাছে একটি সন্তানোচিত সম্পর্কের স্থান দেয় (দেখুন উইজডম II ১৩, ১৬, ১৮; সংস্করণ ৫, যেখানে "ঈশ্বরের পুত্র" উপাধি "সাধু"র সাথে সমার্থক; একলাস[Ecclus]। [ সিরাচ] অধ্যায় চার, বচন ১০)। এটি (ঈশ্বরের সাথে) এমন একটি ব্যক্তিগত সম্পর্কের মাধ্যমে ঘটে, যে সম্পর্কে ব্যক্তিটি ঈশ্বরের 'পিতৃত্ব' চরিত্র সম্পর্কে জ্ঞাত হয়।" ইহুদিরা ইজরাকে একজন ধার্মিক হিসেবে বিবেচনা করে।
ইজরা সম্পর্কিত কুরআনের আয়াত টি ইসলাম ও ইহুদি ধর্মের সম্পর্ক নিয়ে মাইমোনাইডিজের একটি আলোচনায় উল্লেখ করা হয়েছে। তার ভাষ্যে, “...তারা [মুসলিমরা] আমাদের [ইহুদিদের] সম্পর্কে মিথ্যা বলে, এবং তারা ভুল করে আমাদেরকে দায়ী করে বিবৃতি দেয় যে, ঈশ্বরের একজন পুত্র আছে।”
'রিফর্ম জুডাইজম' (Reform Judaism)-এর প্রবর্তক আব্রাহাম জিগার এই দাবিটি সম্পর্কে মন্তব্য করেছিলেন যে ইহুদিরা ইজরাকে ঈশ্বরের পুত্র বলে বিশ্বাস করে: “মুহাম্মদের বক্তব্য অনুসারে ইহুদিরা ইজরাকে ঈশ্বরের পুত্র হিসাবে ধারণ করেছিল। ইজরা নিঃসন্দেহে (ইহুদিদের দ্বারা) সম্মানিত হয়েছিল, সেই শ্রদ্ধা হতে অবশ্যই একটি নিখুঁত ভুল বোঝাবুঝি উত্থিত হয়েছিল। ইজরাকে সম্মানের বিষয়টি নিম্নলিখিত অনুচ্ছেদে প্রকাশ করা হয়েছে- 'ইজরা আইন (তোরাহ) সম্পর্কে (সৃষ্টিকর্তা কর্তৃক) জ্ঞাত হওয়ার যোগ্য হতেন, যদি না মোজেস তার পূর্বে আবির্ভূত না হতেন'। সত্যই মুহাম্মদ ইহুদিদের ঈশ্বরের ঐক্যে বিশ্বাসের বিষয়ে সন্দেহ পোষণ করার চেষ্টা করেছিলেন এবং ভেবেছিলেন যে তিনি এখানে কাজ করার একটি ভাল সুযোগ পেয়েছেন।”
ঐতিহাসিক বিশ্লেষণ
ইজরাকে ইহুদিরা "ঈশ্বরের পুত্র" মনে করা নিয়ে কুরআনের দাবী, ইহুদিদের ধর্মীয় গ্রন্থসমূহে এবং কুরআন বাদে অন্যান্য ধর্মসম্পর্কিত গ্রন্থসূত্রে অপ্রচলিত। এনসাইক্লোপিডিয়া জুডাইকা অনুসারে: "'মুহাম্মদ (সূরাহ ৯:৩০) দাবি করেন, ইহুদিদের মতে, 'উজাইর ঈশ্বরের পুত্র। এই কথাগুলো হেঁয়ালিপূর্ণ কারণ ইহুদিদের মধ্যে এই ধরনের কোন মতামত খুঁজে পাওয়া যায় না, যদিও উজাইরকে বিশেষ প্রশংসার জন্য আলাদা করা হয়েছিল। (দেখুন সেনহাদ্রিন ২১বি; ইয়াভোমেত ৮৬বি)'"
এ হিস্টোরি অব দ্য জিউজ অব এরাবিয়া: ফ্রম এনসেইন্ট টাইমস টু দেয়ার এক্লিপস আন্ডার ইসলাম গ্রন্থে পণ্ডিত গর্ডন ডারনেল নিউবি উজাইর, স্বর্গদূত মেটাট্রন এবং বেনে এলোহিম (অনু. ঈশ্বরের পুত্রগণ) সম্পর্কে নিম্নলিখিত মন্তব্য করেছেন: "...আমরা অনুমান করতে পারি যে মুহাম্মদের সময়ে হেজাজের বাসিন্দারা ইহুদিদের সাথে যোগসাজশে কমপক্ষে ইনাকের তৃতীয় পুস্তকের কিছু অংশের পাঠ্য জানত। তা হলো দেবদূত মেটাট্রন, যিনি সকল দেবদূতের প্রধান হয়েছিলেন, ইনাকের পুস্তকের ঐতিহ্যগত বর্ণনা অনুযায়ী এই দেবদূতদের দেবতাদের পুত্রগণ, বেনে এলোহিম, প্রহরী, মহাপ্লাবন ঘটানো মর্তে পতিত স্বর্গদূত হিসেবে চিহ্নিত করা হয়েছে। ইনাকের প্রথম পুস্তক এবং ইজরার চতূর্থ পুস্তকের ভাষ্য অনুযায়ী 'ঈশ্বরের পুত্র' উপাধি মসীহদের ক্ষেত্রে প্রয়োগ করা যেতে পারে। তথাপি বেশিরভাগ ক্ষেত্রেই সেসকল ইহুদি ঐতিহ্য ধারক ধার্মিক ব্যক্তিদের ক্ষেত্রে এটির প্রয়োগ ঘটেছে, যারা ঈশ্বরের জীবন্ত স্বর্গীয় বাণী [সাধারণ মানুষের জন্য] অনূবাদ করার জন্য ঈশ্বরের নির্বাচিত ব্যক্তি [নবিদের] চেয়ে [অধিক] ধার্মিক হতে পারেনা। সুতরাং, সহজেই অনুমান করা যায় যে, হেজাজের ইহুদিদের মধ্যে যে বা যারা গুপ্তবিদ্যা মেরকাভাহ সম্পর্কিত রহস্যময় ভাবধারার সাথে জড়িত ছিল, তারা ইজরাকে তোরাহ অনূবাদের (ব্যাখ্যার) ঐতিহ্য ও ধার্মিকতার কারণে, এবং বিশেষত তিনি ঈশ্বরের লিপিকার হিসেবে ইনাকের সমতুল্য হওয়ার কারণে, বেনে ইলোহিম হিসেবে চিহ্নিত, করে উচ্চ বন্দনা করেছিল; এবং অবশ্যই, (কুরআনের -এ বর্ণিত 'আহবার'দের একজনের) বর্ণনার সাথে তার মিল পাওয়া যাবে, যাকে ইহুদিরা উচ্চ বন্দনা করেছিল।"
রব্বি রিউভেন ফায়ারস্টোনের মতে ইহুদিদের কয়েকটি দল ইজরাকে মূলধারার ইহুদি প্রথার চেয়ে আরও বেশি সম্মান দেখানোর প্রমাণ রয়েছে; যা ঐ আয়াতের ব্যাখ্যায় ইহুদিদের একটি ছোট দলের কথা উল্লেখের সাথে মিলে যায়। ইহুদিদের ব্যাবিলনিয় বন্দিদশা নিয়ে আরোপিত ধর্মীয় বিধিবহির্ভূত ২ এসদ্রাস (ল্যাটিন ইজরা) পুস্তকটি ইজরার প্রায় ঐশ্বরিক অথবা দেবদূত পর্যায়ের মর্যাদা সম্পর্কিত। মার্ক লিডজবার্স্কি এবং মাইকেল লোডাল আরবে একটি ইহুদি সম্প্রদায় থাকার কথা অনুমান করেছেন যারা ইজরাকে দেবতুল্য সম্মান করতো।
১৯০৬ সালের জিউইশ এনসাইক্লোপেডিয়ায় বলা হয়েছে: "'কুরআনে (৯:৩০) ইহুদিদের ইজরা (উজাইর)-কে 'ঈশ্বরের পুত্র' হিসেবে উপাসনা করার অভিযোগ আনা হয়েছে। ইজরা যিনি ইহুদি আইনের পুনরুদ্ধারকারী, যা ইজরা কিংবদন্তীর অপ্রামাণিক রচনাবলির (২ এসদ্রাস, ৩৪:৩৭-৩৯) উদ্ভব ঘটিয়েছে, [এই অভিযোগ] ইজরার স্মৃতির প্রতি ইহুদিদের সর্বোচ্চ সম্মান প্রদর্শনের বিপক্ষে একটি অশুভ রূপক। (দেখুন মোহাম্মদিয় কিংবদন্তীর মাঝে কীভাবে তারা বিকশিত হয়েছে, লেখক: দামিরি, 'হায়াত আল-হায়াওয়ান' প্রথম অধ্যায়:৩০৪-৩০৫) জ্যাকব সাফিরের বর্ণনানুসারে, এই সত্যটির মেনে নেয়া খুব কঠিন যে দক্ষিণ আরবের ইহুদিরা ইজরার স্মৃতিচারণের জন্য স্পষ্ট বিদ্বেষ প্রকাশ করেছে এবং এমনকি তার নাম তাদের ভালনামের তালিকা থেকে বাদ দিয়েছে। ('ইবেন সাপির' ১:৯৯)'"
রব্বি অ্যালেন মলার বলেছেন সুনান আত-তিরমিজী তে একটি হাদিস রয়েছে; যেখানে বলা হয়েছে যে ইহুদিরা তাদের রব্বিদের উপাসনা করে, কারণ তারা ঈশ্বরের বাক্যের উপর তাদের রব্বিরা যা বলে তা বিশ্বাস করত গ্রহণ করে। তিনি এটি সত্য বলে নিশ্চিত করেছেন; কারণ অর্থোডক্স ইহুদিরা তোরাহ সম্পর্কে রব্বিদের মৌখিক ব্যাখ্যার উপর ভিত্তি করে ধর্ম পালন করে। তিনি আরও উল্লেখ করেছেন আবদুল্লাহ ইবনে আব্বাস চারজন ইহুদির বরাত দিয়ে বর্ণনা করেছেন যে, তারা বিশ্বাস করতেন যে উজাইর ঈশ্বরের পুত্র ছিল।